  Анжелика Тихонова корреспондент 16-19 куартолэзе Саратовын творчествоя коллективъёслэн Огъяросси фестиваль-вожвылъяськонзылэн быръён люкетэз ортчоз. Отчы Приволжск но Урал федерал округъёсысь фольклор ансамбльёс пыриськозы, ивортэ Удмуртиысь Калыкъёслэн эшъяськон юртсылэн пресс-службаез. Ужрадэ крезьгуръя, эктонъя но кырӟанъя 60-лэсь ятыр коллективъёс пыриськозы. Соос пӧлын Удмуртиысь Пичи Пурга ёросысь «Арганчи», Кияса ёросысь «Ерпечкаос», Дэри ёросысь «Марӟан» но Алнаш ёросысь «Азвесь гырлы» ансамбльёс. Фестиваль Россиысь калыкъёслэсь йӧскалык но лулчеберет кылёсбурзэс утён но азинтон понна ортчытӥське. Округъёсъя быръён люкетъёс 15-тӥ куартолэзьысен 15-тӥ коньывуонозь ортчозы. Соослы йылпумъянъёсъя тужгес устоосыз коллективъёс Москваын фестивальлэн йылпумъян люкетаз пыриськозы. Тодэ вайытом, Удмуртиын улӥсьёсты тазалыксыя ӧжыт быгатонлыкъем муртъёслы крезьгуръя дунне фестивале пыриськыны ӧтё.  Тегъёс: Лулчеберет Удмуртия Россия фестиваль удмуртъёс фольклор  